**Užsienietis atvyko kartu su šeimos nariu, kuris turi teisę atkurti LR pilietybę arba yra lietuvių kilmės asmuo**

**(UTPĮ 53 str. 7 d.)**

[**prašymo** išduoti leidimą nuolat gyventi Lietuvos Respublikoje](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=2052) numeris\_\_\_\_\_\_\_\_\_\_\_\_\_\_\_\_\_\_\_\_\_. *Prašymas pildomas per Lietuvos migracijos informacinę sistemą (MIGRIS);*

 **galiojantis kelionės dokumentas** (pasas);

 **teisėtą buvimą Lietuvos Respublikoje patvirtinantis dokumentas** (pvz., viza, jeigu užsieniečiui neteikomas bevizis režimas);

|  |
| --- |
|  |

**Leidimo nuolat gyventi išdavimo pagrindą patvirtinantis (-ys) dokumentas (-ai):**

 **lietuvių kilmės arba teisę atkurti LR pilietybę turinčio užsieniečio** **laisvos formos prašymas išduoti leidimą nuolat gyventi jo šeimos nariui, atvykstančiam į Lietuvos Respubliką gyventi kartu ir kartu gyvenančiam;**

**** **dokumentai, patvirtinantys, kad užsienietis yra lietuvių kilmės arba teisę atkurti LR pilietybę turinčio užsieniečio** **šeimos narys[[1]](#footnote-1)** *(šie dokumentai pateikiami tik tokiu atveju, jeigu Lietuvos Respublikos gyventojų registre duomenų nėra***);**

 užsienio valstybės (-ių), kurioje (-iose) iki atvykimo į Lietuvos Respubliką užsienietis gyveno arba šiuo metu gyvena pastaruosius 2 metus (išskyrus atvejus, kai gyvenimas užsienio valstybėje truko trumpiau negu 6 mėnesius per 12 mėnesių laikotarpį), kompetentingos (-ų) institucijos (-ų) išduota (-as) galiojanti (-čios) **pažyma[[2]](#footnote-2) (-os), patvirtinanti (-čios), kad šioje (-iose) valstybėje (-ėse) jis nebuvo** **(buvo) teistas**. Ši pažyma turi būti išduota ne anksčiau kaip prieš 6 mėnesius iki kreipimosi dėl leidimo nuolat gyventi išdavimo dienos. Jei užsienietis buvo teistas, šioje pažymoje turi būti nurodyta, kada ir už kokią nusikalstamą veiką užsienietis buvo nuteistas, kokia jam buvo paskirta bausmė ir ar ji atlikta. Šios **pažymos pateikti nereikia**, jeigu užsienietis yra jaunesnis nei 14 metų;

** dokumentas, patvirtinantis, kad užsienietis turi pakankamai lėšų pragyventi Lietuvos Respublikoje** ne mažiau nei vienerius metus (pvz., banko sąskaitos išrašas[[3]](#footnote-3)) ir / ar gauna reguliarių pajamų. **Pragyvenimo lėšų dydis yra 1 minimalioji mėnesinė alga vienam mėnesiui,** nepilnamečiam užsieniečiui – 0,5 minimaliosios mėnesinės algos vienam mėnesiui;

**Jeigu užsienietis yra išlaikomas šeimos nario, pateikiamas**:

 šio šeimos nario įsipareigojimas išlaikyti užsienietį ir

 dokumentas, patvirtinantis, kad jis turi pakankamai lėšų sau ir užsieniečiui pragyventi Lietuvos Respublikoje ne mažiau nei vienus metus ir / ar gauna reguliarių pajamų sau ir užsieniečiui pragyventi Lietuvos Respublikoje. Pragyvenimo lėšų dydis kiekvienam šeimos nario išlaikomam asmeniui, įskaitant patį šeimos narį, yra 1 minimalioji mėnesinė alga vienam mėnesiui, nepilnamečiam užsieniečiui – 0,5 minimaliosios mėnesinės algos vienam mėnesiui;

** sveikatos draudimas,** kuris garantuoja būtinosios medicinos pagalbos išlaidų ir išlaidų, galinčių atsirasti dėl užsieniečio grąžinimo į užsienio valstybę dėl sveikatos priežasčių (transportavimo, įskaitant asmens sveikatos priežiūros specialisto (specialistų) palydą), apmokėjimą ir galioja visą užsieniečio buvimo ar gyvenimo Lietuvos Respublikoje laikotarpį. **Sveikatos draudimo pateikti nereikia**, jeigu Lietuvos Respublikos įstatymų numatytais atvejais užsienietis yra apdraustas privalomuoju sveikatos draudimu;

**Jeigu dėl užsieniečio senyvo amžiaus ar sveikatos būklės draudimo įmonės atsisako užsienietį drausti sveikatos draudimu, pateikiamas**:

Lietuvos Respublikoje gyvenančio Lietuvos Respublikos piliečio arba užsieniečio pasirašytas įsipareigojimas apmokėti išlaidas už užsieniečio gyvenimo Lietuvos Respublikoje laikotarpiu suteiktas sveikatos priežiūros paslaugas;

 ne mažiau kaip 3 draudimo įmonių raštai, patvirtinantys, kad dėl užsieniečio senyvo amžiaus ar sveikatos būklės atsisakoma užsienietį drausti sveikatos draudimu.

**** mokamojo pavedimo išplėstinė forma, kurioje nurodyta užsieniečio, už kurį atliekamas mokėjimas, vardas, pavardė ir asmens kodas ar gimimo data, jeigu valstybės rinkliavą už užsienietį sumokėjo kitas asmuo.

Patikrinau, ar pateikti visi reikiami dokumentai dėl leidimo nuolat gyventi išdavimo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(užsieniečio (-tės) pilietybė (jeigu turi), vardas ir pavardė)

ir juos priėmiau / nepriėmiau (nereikalingą išbraukti):

\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_

(data)

**Pastabos.**

Dokumentai dėl leidimo nuolat gyventi išdavimo Migracijos departamento teritoriniam skyriui pateikiami per 3 mėnesius nuo šeimos nario, turinčio teisę atkurti LietuvosRespublikos pilietybę ar lietuvių kilmės asmens atvykimo gyventi į Lietuvos Respubliką dienos.

Jeigu užsienietis per 4 mėnesius nuo prašymo išduoti leidimą nuolat gyventi užpildymo MIGRIS dienos neatvyksta į Migracijos departamento teritorinį skyrių pateikti dokumentų dėl leidimo nuolat gyventi, jo užpildytas prašymas laikomas negaliojančiu.

Vaiko (įvaikio) iki 16 metų dokumentus dėl leidimo nuolat gyventi išdavimo pateikia vienas iš jo tėvų (įtėvių), pateikęs savo asmens tapatybę patvirtinantį dokumentą, arba globėjas (rūpintojas) ar kitas atstovas pagal įstatymą, pateikęs globą (rūpybą) ar kitą teisėtą atstovavimą patvirtinantį dokumentą ir savo asmens tapatybę patvirtinantį dokumentą. Pateikiant vaiko (įvaikio) nuo 6 iki 16 metų dokumentus, **turi dalyvauti ir jis pats.** Jeigu užsienietis iki 6 metų amžiaus nedalyvauja pateikiant prašymą išduoti leidimą nuolat gyventi - pateikiamos dvi tapačios (iš to paties negatyvo) užsieniečio amžių atitinkančios nuotraukos.

Vyresni nei 16 metų nepilnamečiai užsieniečiai prašymą išduoti leidimą užpildo, šį prašymą ir dokumentus dėl leidimo nuolat gyventi išdavimo pateikia ir prašyme pasirašo patys.

Neveiksnaus užsieniečio prašymą išduoti leidimą užpildo, šį prašymą ir dokumentus dėl leidimo nuolat gyventi išdavimo pateikia jo globėjas ar kitas teisėtas atstovas, pateikęs paskyrimą globėju ar kitą teisėtą atstovavimą patvirtinantį dokumentą ir savo asmens tapatybę patvirtinantį dokumentą. Pateikiant prašymą ir dokumentus turi dalyvauti ir pats neveiksnus užsienietis.

Lietuvos Respublikoje esančio užsieniečio, kuris dėl fizinės negalios negali pats atvykti į Migracijos departamento teritorinį skyrių, prašymą išduoti leidimą nuolat gyventi gali užpildyti, šį prašymą ir dokumentus dėl leidimo nuolat gyventi išdavimo gali pateikti jo įgaliotas asmuo, pateikęs notarine ar jai prilyginta forma patvirtintą įgaliojimą ir savo asmens tapatybę patvirtinantį dokumentą.

Lietuvos Respublikoje esančio užsieniečio, kuris dėl neveiksnumo ar fizinės negalios pats negali atvykti į Migracijos departamento teritorinį skyrių, asmens tapatybę ir parašą patvirtina ir jo biometrinius duomenis nuskaityto pas užsienietį nuvykęs Migracijos departamento teritorinio skyriaus darbuotojas.

Jeigu pateikiamos tik dokumentų kopijos – jų tikrumas turi būti paliudytas dokumentų kopijų tikrumo paliudijimo teisę turinčio asmens ar institucijos.

Jeigu pateikiami užsienyje išduoti dokumentai, išskyrus asmens kelionės, asmens tapatybę bei teisėtą buvimą Lietuvos Respublikoje patvirtinančius dokumentus, jie turi būti išversti į lietuvių kalbą, o vertimai – patvirtinti vertimo iš vienos kalbos į kitą paliudijimo teisę turinčio asmens ar institucijos.

Šeiminius ryšius patvirtinantys dokumentai, santuokos sudarymą, jos nutraukimą ar šeimos nario mirtį patvirtinantis dokumentas, dokumentas, patvirtinantis, kad užsienietis turi pakankamai lėšų pragyventi Lietuvos Respublikoje (banko pažyma), teistumo pažyma (išskyrus atvejus, kai užsienietis buvo teistas ir teistumo pažymoje nurodyta, kada ir už kokią nusikalstamą veiką užsienietis buvo nuteistas, kokia jam buvo paskirta bausmė ir ar ji atlikta), sveikatos draudimą,patvirtinantis dokumentas gali būti pateikti surašyti originalia anglų kalba arba gali būti pateiktas kita kalba surašyto šių dokumentų vertimas į anglų kalbą, patvirtintas vertimo iš vienos kalbos į kitą paliudijimo teisę turinčio asmens ar institucijos. Migracijos departamento reikalavimu užsienietis privalo pateikti šių dokumentų vertimus į lietuvių kalbą, patvirtintus vertimo iš vienos kalbos į kitą paliudijimo teisę turinčio asmens ar institucijos.

Jeigu prašyme išduoti leidimą nuolat gyventi nurodyti užsieniečio asmens duomenys nesutampa su jo asmens duomenimis Lietuvos Respublikos gyventojų registre – pateikiami asmens duomenų keitimą patvirtinantys dokumentai

**Užsienio valstybių išduoti dokumentai turi būti legalizuoti ar patvirtinti pažyma (*Apostille*)** teisės aktų nustatyta tvarka, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas neturi būti legalizuotas ar patvirtintas pažyma (*Apostille*):

- šeiminius ryšius patvirtinantis dokumentas turi būti legalizuotas arba patvirtintas pažyma (*Apostille*) teisės aktų nustatyta tvarka, išskyrus šeiminius ryšius patvirtinančius dokumentus, išduotus:

* Ukrainoje, Rusijoje ar Moldovoje;
* gimimą, santuokos sudarymą ar mirtį patvirtinantį dokumentą, išduotą pagal 1976 m. rugsėjo 8 d. Vienos konvencijos dėl išrašų iš civilinės būklės aktų įrašų išdavimo įvairiomis kalbomis patvirtintą formą, Bosnijoje ir Hercegovinoje, Juodkalnijoje, Serbijoje, Šiaurės Makedonijoje, Šveicarijoje, Turkijoje ar Žaliajame Kyšulyje;
* gimimą, įvaikinimą, santuokos sudarymą, regstruotą partnerystę, mirtį, vardo, pavardės keitimą patvirtinantį dokumentą, išduotą Europos Sąjungos valstybėje;

- teistumo pažyma turi būti legalizuota arba patvirtinta pažyma (*Apostille*) teisės aktų nustatyta tvarka, išskyrus teistumą pažymą, išduotą:

* Ukrainoje, Rusijoje, Estijoje, Latvijoje, ar Moldovoje;
* Lietuvos Respublikoje reziduojančios užsienio valstybės diplomatinės atstovybės ar konsulinės įstaigos;
* užsienio valstybės diplomatinės atstovybės ar konsulinės įstaigos, reziduojančio užsienyje ir akredituotos, be kitos šalies, taip pat ir Lietuvos Respublikai.

1. Dokumentai, patvirtinantys, kad užsienietis yra lietuvių kilmės arba teisę atkurti LR pilietybę turinčio užsieniečio šeimos narys, yra:

   santuoką su Lietuvos Respublikos piliečiu patvirtinantis dokumentas arba su Lietuvos Respublikos piliečiu sudaryta registruotos partnerystės sutartis;

   dokumentai, patvirtinantys, kad užsienietis yra Lietuvos Respublikos piliečio nepilnametis vaikas (įvaikis);

   dokumentai, patvirtinantys, kad užsienietis yra nesusituokęs ir nuo tėvų priklausomas Lietuvos Respublikos piliečio ar asmens, su kuriuo Lietuvos Respublikos pilietis yra sudaręs registruotos partnerystės sutartį, nepilnametis vaikas (įvaikis);

   dokumentai, patvirtinantys, kad užsienietis yra Lietuvos Respublikos piliečio pirmos eilės tiesiosios aukštutinės linijos giminaitis ir kad jis yra išlaikomas Lietuvos Respublikos piliečio ne mažiau kaip vienerius metus ir negali pasinaudoti kitų šeimos narių, gyvenančių užsienio valstybėje, parama. [↑](#footnote-ref-1)
2. Jeigu teistumo pažyma suformuota elektroniniu būdu informacinės sistemos priemonėmis, šios pažymos tikrumą užsienietis gali patvirtinti Migracijos departamento teritorinio skyriaus darbuotojo akivaizdoje prisijungęs prie šios informacinės sistemos. [↑](#footnote-ref-2)
3. Banko sąskaitoje esantį lėšų likutį užsienietis gali patvirtinti pateikdamas banko sąskaitos išrašą arba Migracijos departamento teritorinio skyriaus darbuotojo akivaizdoje prisijungęs prie elektroninės bankininkystės sistemos. [↑](#footnote-ref-3)